ร้านเค้กวิไลวรรณ เป็นอีกหนึ่งร้านเค้กที่เป็นที่รู้จักกันดีในหัวหินค่ะ เป็นร้านเค้กยอดฮิตที่คนมาเที่ยวหัวหินอยากมาเช็คอิน ถ่ายรูปกับร้านสวยๆบรรยากาศดีๆ ยอดรีวิวหลักหลายร้อยนานาๆทัศนะค่ะ 
ร้านอยู่ทางไปเขาตะเกียบ มีที่จอดรถหน้าร้านได้พอสมควร บรรยากาศร้านดีต้นไม้เขียวสวย มาแวะช่วงบ่ายวันธรรมดาคนไม่เยอะ 
นอกจากเบเกอรี่ เค้ก เครื่องดื่มแล้ว ยังมีเมนูอาหารไว้คอยบริการด้วยค่ะ แต่จะขอชิมแค่เค้กกับเครื่องดื่ม เบาๆพอค่ะ ยังต้องเผื่อท้องไว้ทานอีกหลายร้าน
-Coconut mousse cake (125฿) เป็นเค้กครีมมูสมะพร้าวอ่อน รสชาติก็ธรรมดา ทานแล้วไม่ได้รู้สึกว่า Wow! อร่อยจุงเบย! เทียบกับราคาไม่ค่อยคุ้มเท่าไหร่ค่ะ
- Iced green tea (90฿) ชาเขียวเย็น รสชาติไม่ค่อยอร่อยค่ะ รสชาติแบบนี้ราคาสูงขนาดนี้ ไม่โดนค่ะ (ชาเขียวเย็นของชาตรามืออร่อยกว่าเยอะเลยค่ะ)
ร้านเค้กวิไลวรรณเป็นร้านสวยบรรยากาศดี ที่เน้นบรรยากาศร้าน รสชาติเค้กธรรมดาในราคาค่อนข้างแพง ถ้าชอบถ่ายรูปกับร้านสวยๆแบบไม่แคร์เรื่องราคา ร้านนี้คือคำตอบค่ะ ถ่ายรูปออกมาสวยเลยค่ะ 
แต่ถ้าร้านสวยด้วย แล้วเค้กก็อร่อยด้วยคงจะดีมากทีเดียวค่ะ